आतिसबाजीमा अब्बल भारतमा विभिन्न संवत् प्रचलनमा रहेकाले नयाँ वर्ष सुरु हुने दिन पनि फरक–फरक छन् । तर, इस्वी संवत् बढी प्रचलनमा रहेका कारण अंग्रजी नयाँ वर्षको उल्लास निकै भव्य हुने गरेको छ । भारतका विभिन्न सहरमा नयाँ वर्षको अवसरमा गायन, खेलकुद, नृत्य तथा पार्टी कार्यक्रम आयोजना हुने गरेको छ । नाइट क्लब, सिनेमा हल, रिसोर्ट, रेस्टुरेन्ट र पार्कमा सबै उमेर समूहका मानिसको उपस्थितिले नयाँ वर्ष वास्तवमै भव्यतापूर्वक मनाइने गरिएको छ । विश्वमै सबैभन्दा धेरै सूचना सञ्चार तथा मनोरञ्जन मिडिया भएको भारतको प्रायजसो मिडियाले नयाँ वर्ष विशेष कार्यक्रम प्रस्तुत गर्ने गरेका छन् । सपिङ मलमा दिइने छुटका कारण ग्राहकको भिड लाग्ने र कारोबारसमेत उच्च हुने गरेको छ ।
